Osakondade all mõeldakse tihtilugu TTÜ Korvpalliklubi, Võrkpalliklubi, Tenniseklubi jne, mis on spordiklubile kuuluvad BRÄNDID. Juriidiliselt selliseid klubisid ei eksisteeri.    TTÜs tegutseb 3 meistriliiga klubi (korvpall, saalihoki ja võrkpall) ning 4 esiliiga klubi (2 korvpallis ja 2 võrkpallis). Lisaks sellele harrastatakse ka sulgpalli, triathloni, kergejõustikku ja  jalgpalli.     TTÜ Spordiklubil on kaks juriidilist liiget: Tallinna Tehnikaülikool (esindaja Andres Keevallik) ja OÜ TTÜ Sport (esindaja Ago Kalde). TTÜ Spordiklubi juhatusse kuuluvad: Heino Lill (juhatuse esimees), Adro Kamratov, Andres Öpik, Andres Keevallik, Olaf Herman. Üliõpilaskonnal on ka oma esindaja spordiklubi juhatuses.    TTÜ Spordiklubi on väga aktiivselt ja tulemuslikult osalenud kõigil Eesti Akadeemiliste Spordiliitude  (EASL) üritustel. Samuti on TTÜ sportlased olnud edukad SELLi mängudel, mida peetakse üheks massilisemaks rahvusvaheliseks üliõpilaste ürituseks.